title: Kalaxe ke weltikya (suterot)
text: Denise va weboka ke bagalt bam mielon gonasadar, i va kobara agralon zilina gan Robineau papleketikye ke brenja dem leso. Va pestakafa gaara der tozur... Do Pauline Cugnot nikya viunsusa va gritolk, va renafa rupa ke intafa brenja toz dulaper. Bantel pirdar da ine va fertikye co gonarar, pomoyatason va erbolega is selton ticfitison. Voxe Denise va mana rieta me kevnaler : va mielafu cu epusu va weboka ke bagalt abdualbar. Soe lana dofuguca wal ine is Mouret adre vonewer, voxen sin me grupad da batcoba enwe tir korenaracka : tire va rena me al gruped. Denise wan tir ixakarsafe voxisen ozodaf Mouret va eldeiskafa rupama luxeon anton al gilter.